Video: BLF-leier herhaal rassistiese uitlatings buite hof | Maroela Media
'n Kwessie oor media-instansies wat nie 'n behoorlike proses gevolg het om aansoek te doen om die hofverrigtinge te mag verfilm en uit te saai nie, asook in gebreke gebly het om die partye van hul aansoek in te lig, het ná 'n meer as twee uur lange gesloer daartoe gelei dat die saak tot 18 en 20 September uitgestel is.
Die burgerregte-organisasie AfriForum het in Desember 2018 klagte teen Mngxitama ingedien nadat hy in 'n toespraak in Potchefstroom moord op wit mense aangehits het.
Hy het toe onder meer gesê: "We'll kill their children. We'll kill their women. We'll kill anything that we find on our way … We'll kill their dogs. We'll kill their cats. We'll kill anything that comes before us."
Mngxitama het buite die hof gesê hy het die uitlatings gemaak in reaksie op 'n toespraak van die sakeman Johann Rupert. Mngxitama het toe aangevoer dat sy organisasie (BLF) vyf wit mense sal vermoor elke keer dat 'n swart mens in Suid-Afrika vermoor word.
Ernst Roets, AfriForum se hoof van beleid en aksie, wat tydens dié hofsaak as 'n deskundige getuie sal getuig, het met verwysing na Mngxitama se uitbarsting en haatspraak buite die hof gesê dit is presies daarom dat AfriForum die hofaansoek teen hom ingedien het sodat hy uiteindelik tot verantwoording geroep kan word.
Solidariteit se saak teen die BLF se rassistiese en hardvogtige uitlatings oor die slagoffers van Hoërskool Driehoek word intussen môre in die Johannesburgse hooggeregshof, wat in hierdie saak as die gelykheidshof optree, aangehoor. Volledige argumente van albei partye sal aangehoor word.
Solidariteit het op 14 Februarie 2019 'n klag by die SAPD asook by die gelykheidshof teen die BLF-woordvoerder, Lindsay Maasdorp, aanhangig gemaak nadat hy die dood van vier leerders in die Driehoek-skoolramp gevier en wesenlik gesê het dié tragedie is 'n gepaste straf vir wit mense en hul kinders.
Volgens Anton van der Bijl, hoof van arbeidsregsdienste by Solidariteit, het Mngxitama in sy eedsverklaring aangevoer dat Maasdorp se uitlating beskou moet word in die lig van die pyn wat swart mense daagliks beleef weens die voordeel wat elke wit mens op grond van kolonialisme ontvang het.
"Dit is hoog tyd dat die gemaklike verweer dat swart mense nie rassiste kan wees nie die nekslag toegedien word. Maasdorp en Mngxitama sal vinnig die teendeel besef, en ons glo hulle sal die volle mag van die gereg voel," het Van der Bijl gesê.
Draai hom met die Oranje-blanje-blou toe wat nou verban is –
Dis mos seer!
Is hy UNTOUCHABLE of wat ?
Vir sy uitlatings teen witmense moet hy ten minste lewenslank tronk toe gaan. Penny Sparrow het n stywe boete gekry oor uitlatings dat duisende swartmense op die strand soos ape is. n Ander wit dame (kan nie naam onthou nie) het tronkstraf gekry vir gebruik van die d k-woord.
As 'n blanke sulke uitlatings gemaak het was die persoon toegesluit en 'n ma se boete gevonnis.Hierdie perd kan maak net wat hy wil en hy sal niks oorkom nie.Hulle is nie eens 'n politieke party nie maar was op die stem briewe .
En so stoom hy voort en saai al hoe meer haat. Is dit nie haatspraak hierdie nie? Dubbele standaarde by uitstek….
Hierdie perd van n ander kleur het die keuse gemaak om n slagoffer te wees van sy eie boosheid! Afriforum moet nie swart rassiste aankla en daardeur vir hulle media dekking gee nie. Afriforum moet die MRK en Mandela stigting aankla wie versuim om teen swart rassiste op te tree. Ontbloot hierdie organisasies se rasgedrewe diskriminerende motiewe en brandmerk hulle as ongeloofwaardig en afhanklik van rasgedrewe ANC agenda teen witmense. Dit is dieselfde soos wanneer die polisie versuim om teen die BLF op te tree wanneer die BLF die wet oortree, dan maak jy n saak teen die minister van… Lees meer »